
ΑΠΟΦΑΣΕΙ Σ 

Αριθ. Φ.932/ΑΔ. 830174 (1) 


Σύσταση Οργανικής θέσης Βαθμού Υποπτεράρχου Ειδι¬ 
κότητας Ιπταμένων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΚΑΙ 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντες υπόψη: 

α. Το άρθρο 5, παράγραφο 3γ του Ν. 2292/95 «Οργά¬ 


νωση και Λειτουργία Υπουργείου Εθνικής Άμυνας, Διοί¬ 
κηση και Έλεγχος των Ενόπλων Δυνάμεων και άλλες δια¬ 
τάξεις». 

β.Ταάρθρα 1 και2του ΝΔ412/74«ΠερίτωνΟργανικών 
θέσεων των Μονίμων Αξιωματικών των Ενόπλων Δυνάμε¬ 
ων». 

γ. Την υπ’ αριθμ. 1107147/1239/000674.10.96 Απόφαση 
του Πρωθυπουργού και Υπουργού Οικονομικών «Ανάθε¬ 
ση Αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

δ. Το άρθρο 27 του Ν.2081/92 (ΦΕΚ 154/10.9.92), δια 
του οποίου προστέθηκε το άρθρο 29 Α στο Ν. 1558/85 
«Κυβέρνηση και Κυβερνητικά Όργανα». 

ε. Το άρθρο 1 του Ν. 2469/97 

στ. Την υπ’ αριθμ. 18 Γνωμάτευση της 22ης/23.11.99 Συ¬ 
νεδρίασης του ΣΑΓΕ, αποφασίζουμε: 

ΑΡΘΡΟ 1 

Συστήνουμε μία (1) οργανική θέση βαθμού Υποπτεράρ¬ 
χου της ειδικότητας Ιπταμένων. 

ΑΡΘΡΟ 2 

Από τις διατάξεις αυτής της απόφασης προκαλείται ε¬ 
τήσια δαπάνη για το τρέχον έτος ποσού 5.000.000 δρχ. 
που θα αντιμετωπισθεί από τις πιστώσεις του Π/Υ της ΠΑ 
έτους 2000 (Ομάδα ΚΑΕ 0400/ΕΦ 11-410), ύστερα από 
τροποποίηση του εκτελούμενου προϋπολογισμού (σχετι¬ 
κή η 2/5448/0020/26.1.2000 απόφαση του Υπ. Οικονομι¬ 
κών). Ανάλογη πίστωση ποσού 5.300.000 δρχ., κατ’ έτος, 
θα προβλεφθεί για τα έτη 2001 έως 2005 στους αντίστοι¬ 
χους υπό κατάρτιση Π/Υτων αντιστοίχων ετών. 

ΑΡΘΡΟ 3 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠ.-ΑΘΑΝ. ΤΣΟΧΑΤΖΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ 11α50779 (2) 

Καταβολή λειτουργικών δαπανών και δαπάνης μισθοδο¬ 
σίας προσωπικού στην Εθνική Συνομοσπονδία Ατό¬ 
μων με Ειδικές Ανάγκες για το έτος 2000. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την μεαριθμ. 46/16.12.99 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε. 2522Ατου προϋ¬ 
πολογισμού του Ο.Ε.Ε. έτους1999, για την προκαλούμε- 
νη δαπάνη (άρθρο 27του Ν. 2081/1992, άρθρο 29 Ατού 
Ν. 1558/1985 και άρθρο 1 του Ν. 2469/1997). Η δαπάνη 
αυτή δεν βαρύνει τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων» (ΦΕΚ 924/Β/ 
8.10.96), αποφασίζουμε: 

Εγκρίνουμε, σύμφωνα με τις διατάξεις του άρθρου 5 
παρ. 1 και 2 του Ν. 2224/94, την Καταβολή στην Εθνική Συ¬ 
νομοσπονδία Ατόμων με Ειδικές Ανάγκες των λειτουργι¬ 
κών δαπανών και των δαπανών μισθοδοσίας προσωπικού 
για το χρονικό διάστημα από 1 Ιανουάριου μέχρι 31 Δε¬ 
κεμβρίου 2000 από τον Ο.Ε.Ε. με τους εξής όρους και 
προϋποθέσεις: 

1. Λειτουργικές δαπάνες 

Η καταβολή των λειτουργικών δαπανών στην Εθνική Συ¬ 
νομοσπονδία Ατόμων με Ειδικές Ανάγκες υπολογίζεται σε 
ποσό κατά μήνα ίσο με δώδεκα (12) βασικά ημερομίσθια 
ανειδίκευτου εργάτη Γενικής Συλλογικής Σύμβασης Ερ¬ 
γασίας ανά χίλια (1.000) ψηφίσαντα μέλη, όπως το ημε¬ 
ρομίσθιο έχει διαμορφωθεί στο τέλος του προηγούμενου 
ημερολογιακού έτους. 

2. Δαπάνη μισθοδοσίας προσωπικού 

Στην ανωτέρω Οργάνωση καταβάλλεται μισθοδοσία 
προσωπικού για (4) τέσσερις υπαλλήλους και μια (1) κα¬ 
θαρίστρια. Το ποσό που θα βαρύνει τον Ο.Ε.Ε. καθορίζε¬ 
ται σύμφωνα με την από 26.5.66 ΣΣΕ (ΦΕΚ 376/Β/66). 

Το ανωτέρω ποσό προσαυξάνεται για μεν τους υπαλλή¬ 
λους κατά 24,96% και 3%, για δε το προσωπικό καθαριότη¬ 
τας κατά 30,11 %, ποσοστά που αντιστοιχούν στην εργοδοτι- 
κή εισφορά στον φορέα κυρίας και επικουρικής ασφάλισης. 

Γιατην καταβολή των άνω παροχών η Ε.Σ.Α.Ε.Α. οφείλει 
υποχρεωτικά να προσκομίσει στον Οργανισμό Εργατικής 
Εστίας τα παρακάτω δικαιολογητικά: 

1. Αίτηση με ΙΟΟδραχμο χαρτόσημο για την καταβολή 
λειτουργικών δαπανών και δαπανών μισθοδοσίας προ¬ 
σωπικού. 

2. Φωτοτυπίες των βιβλιαρίων ενσήμων των εργαζομέ¬ 
νων, επικυρωμένων από το Ι.Κ.Α. από τις οποίες να προ¬ 
κύπτει ότι ο εργοδότης είναι η Ε.Σ.Α.Ε.Α. καθώς και ότι έ¬ 
χουν επικολληθείτα ένσημα των δύο προηγούμενων του¬ 
λάχιστον μηνών. 

Μη επικόλληση ενσήμων έχει σαν συνέπεια την μη κα¬ 
ταβολή των πάσης φύσεως επιδοτήσεων. 


3. Υπεύθυνη δήλωση του Ν. 1599/86, που υπογράφεται 
από κάθε υπάλληλο και στην οποία να δηλώνει: 

α) Την ημερομηνία πρόσληψής του στην Οργάνωση. 

β) Το είδος της εργασιακής του σχέσης (π.χ. αορίστου 
χρόνου, ωρομίσθιος, με σύμβαση έργου κ.λπ.) και την ει¬ 
δικότητα του. 

γ) Το ύψος του βασικού μισθού, τα νόμιμα επιδόματα 
για κάθε μήνα χωριστά. 

δ) Ότι δεν λαμβάνειτο επίδομα τέκνων από άλλο φορέα. 

Η ανωτέρω δήλωση θα συνυπογράφεται και από τους 
κατά το νόμο υπευθύνους της συνδικαλιστικής οργάνω¬ 
σης. 

Για να τύχει η ανωτέρω Οργάνωση των παροχών αυτών 
πρέπει να έχει νόμιμη διοίκηση και εφ’ όσον πραγματο¬ 
ποιήσει εντός του τρέχοντος έτους νέες αρχαιρεσίες να 
υποβάλλει στον Οργανισμό Εργατικής Εστίας τα εξής δι- 
καιολογητικά: 

1. Επικυρωμένο από το Πρωτοδικείο αντίγραφο του κα¬ 
τατεθειμένου από τον παραστάντα δικαστικό, σύμφωνα 
με τον νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα όπως ανωτέρω ορίζεται, ό¬ 
που θα διαλαμβάνονται όλα τα σωματεία που πήραν μέ¬ 
ρος στις αρχαιρεσίες, αναλυτικά οι ψηφίσαντες αντιπρό¬ 
σωποι κάθε σωματείου, καθώς η ημερομηνία και τα ψηφί¬ 
σαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτο Διοικητικό Συμβούλιο του Οργανισμού Εργατικής 
Εστίας. 

Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω, θα βαρύνει τον ΚΑΕ 2522Α του προϋ¬ 
πολογισμού του Οργανισμού Εργατικής Εστίας και θα κα¬ 
ταβάλλεται με το τέλος κάθε μήνα. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 3 Φεβρουάριου 2000 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. Φ1 Ια50022 (β) 

Καταβολή λειτουργικών δαπανών και δαπάνης μισθοδο¬ 
σίας προσωπικού στις πρωτοβάθμιες, δευτεροβάθ¬ 
μιες και τριτοβάθμιες συνδικαλιστικές οργανώσεις για 
το έτος 2000. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Το μεαριθμ. 10160/19.1.2000 έγγραφο του Ο.Ε.Ε. με 
το οποίο μας υποβλήθηκε απόσπασμα πρακτικού της με 
αριθμ. 46/16.12.99 συνεδρίασης του Διοικητικού του Συμ¬ 
βουλίου. 

3. Την εγγραφή πίστωσης στον Κ.Α.Ε. 2522 Ατού προϋ- 

πολογισμού του Ο.Ε.Ε. για την προκαλούμενη δαπάνη 
(άρθρο 29 Ατού Ν. 1558/1985, άρθρο 27 Ν. 2081/1992 και 
άρθρο 1 του Ν. 2469/1997). Η δαπάνη αυτή δεν βαρύνει 
τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων», (ΦΕΚ 
924Β/8.10.96), αποφασίζουμε: 

Εγκρίνουμε, σύμφωνα με τις διατάξεις του άρθρου 5 
παρ. 1 και 2 του Ν. 2224/1994, την καταβολή στις πρωτο¬ 
βάθμιες, δευτεροβάθμιες και τριτοβάθμιες συνδικαλιστι¬ 
κές οργανώσεις των λειτουργικών δαπανών και των δαπα¬ 
νών μισθοδοσίας προσωπικού τους, για το χρονικό διάστη¬ 
μα από 11ανουάριου μέχρι 31 Δεκεμβρίου 2000 ως εξής: 

1. Λειτουργικές δαπάνες: 

Οι δαπάνες για λειτουργικά έξοδα, που καταβάλλονται 
στις δευτεροβάθμιες και τριτοβάθμιες συνδικαλιστικές 
οργανώσεις (Ομοσπονδίες και Εργατ/κα Κέντρα) και 
Γ.Σ.Ε.Ε., καθορίζονται ανάλογα με τη δύναμη των ψηφι- 
σάντων φυσικών μελών κάθε συνδικαλιστικής οργάνω¬ 
σης, ως κατωτέρω: 

α. Εργατικά Κέντρα και Ομοσπονδίες πλην Γ.Σ.Ε.Ε. και 
Δ.Ε.Κ.Ο.: 

α.α. Για όσες οργανώσεις από τις πιο πάνω, έχουν στη 
δύναμή τους ψηφίσαντα φυσικά μέλη από 501 έως 1500, 
καταβάλλεται ετησίως ποσό 1.600.000 δρχ. Το ίδιο ποσό 
καταβάλλεται και σε όσα Εργατικά Κέντρα έχουν δύναμη 
σε ψηφίσαντα μέλη κάτω από 500 μέλη εφόσον στον ίδιο 
Νομό δεν υπάρχει άλλο Εργατικό Κέντρο ή εάν υπάρχουν 
και άλλα καταβάλλονται, στο μεγαλύτερο σε ψηφίσαντα 
μέλη από αυτά. 

Στα υπόλοιπα καταβάλλεται το ίδιο ποσό, κατά περί¬ 
πτωση, μετά από απόφαση του Δ.Σ. του Οργανισμού. 

α.β. Για όσες Β/θμιες οργανώσεις έχουν στη δύναμή 
τους ψηφίσαντα φυσικά μέλη από 1.501 έως 3.300, κατα¬ 
βάλλεται ετησίως ποσό 2.000.000 δρχ. 

α.γ. Γ ια όσες οργανώσεις έχουν στη δύναμή τους, ψη¬ 
φίσαντα μέλη από 3.301 έως 10.000, καταβάλλεται ετη¬ 
σίως: 

α) Για το τμήμα των ψηφισάντων μελών μέχρι τον αριθ¬ 
μό των 3.300 το ποσό των 2.000.000 δρχ. 

β) Για το τμήμα των ψηφισάντων μελών από 3.301- 
10.000 το ποσό που προκύπτει από τον αριθμό των ψηφι¬ 
σάντων επί ποσοστού 600 δρχ ανά ψήφισαν μέλος. 

α.δ. Γ ια όσες οργανώσεις έχουν στη δύναμη τους ψηφί¬ 
σαντα μέλη από 10.001 έως 15.000, καταβάλλεται ετη¬ 
σίως: 

α) Για το τμήμα των ψηφισάντων μελών μέχρι τον αριθ¬ 
μό 3.300, το ποσό των 2.000.000 δρχ. 

β) Για το τμήμα των ψηφισάντων μελών από 3.301 - 
10.000 το ποσό που προκύπτει από τον αριθμό των ψηφι¬ 
σάντων μελών επί ποσοστού 600 δρχ. ανά ψήφισαν μέ¬ 
λος. 

γ) Για το τμήμα των ψηφισάντων μελών από 10.001 - 
15.000 το ποσό που προκύπτει από τον αριθμό των ψηφι¬ 
σάντων μελών επί ποσοστού 500 δρχ. ανά ψήφισαν μέ¬ 
λος. 

α.ε. Για όσες οργανώσεις έχουν στη δύναμή τους, ψη¬ 
φίσαντα φυσικά μέλη από 15.001 και άνω, καταβάλλεται 
ετησίως: 

α) Γ ια το τμήμα των ψηφισάντων μελών μέχρι τον αριθ¬ 
μό 3.300, το ποσό των 2.000.000 δρχ. 


β) Για το τμήμα των ψηφισάντων μελών από 3.301 - 
10.000 το ποσό που προκύπτει από τον αριθμό των ψηφι¬ 
σάντων μελών επί ποσοστού 600 δρχ. ανά ψήφισαν μέ¬ 
λος. 

γ) Για το τμήμα των ψηφισάντων μελών από 10.001 έως 
15.000 το ποσό που προκύπτει από τον αριθμό των ψηφι¬ 
σάντων μελών επί ποσοστού 500 δρχ. ανά ψήφισαν μέ¬ 
λος. 

δ) Για το τμήμα των ψηφισάντων μελών από 15.001 και 
άνω, το ποσό που προκύπτει από τον αριθμό των ψηφισά¬ 
ντων μελών επί ποσοστού 400 δρχ. ανά ψήφισαν μέλος. 

α.στ. Στα Εργατ/κά Κέντρα, που έχουν έδρα σε νησί, ε¬ 
κτός των ως άνω ποσών κατά περίπτωση, καταβάλλεται 
συμπληρωματικά ετησίως το ποσό των 500.000 δρχ. 

β.Ομοσπονδίες προσωπικού Δ.Ε.Κ.Ο.: 

Στην κατηγορία αυτή ανήκουν οι Ομοσπονδίες που κα¬ 
λύπτουν εργαζομένους στις Δημόσιες Επιχειρήσεις Κοι¬ 
νής Ωφελείας: (Τράπεζες - ΔΕΗ- Ε.ΥΔΑ.Π. - Ολυμπιακή Α¬ 
εροπορία). Οι δαπάνες για λειτουργικά έξοδά τους, για 
κάθε μήνα, καθορίζονται ανάλογα με τη δύναμη των ψη¬ 
φισάντων φυσικών μελών κάθε συνδικαλιστικής οργάνω¬ 
σης, ως κατωτέρω: 

β.α. Γ ια όσες οργανώσεις από τις πιο πάνω, έχουν στη 
δύναμή τους ψηφίσαντα φυσικά μέλη έως 5.000, κατα¬ 
βάλλονται εννέα (9) βασικά ημερομίσθια ανειδίκευτου ερ¬ 
γάτη της ΕΓΣΣΕ, όπως το ημερομίσθιο έχει διαμορφωθεί 
στο τέλος του προηγούμενου ημερολογιακού έτους. 

β.β. Για όσες οργανώσεις έχουν στη δύναμή τους ψηφί¬ 
σαντα φυσικά μέλη από 5.001 έως 10.000, καταβάλλονται 
δεκατρία (13) βασικά ημερομίσθια ανειδίκευτου εργάτη 
της ΕΓΣΣΕ, όπως το ημερομίσθιο αναφέρεται στην περί¬ 
πτωση β.α. 

β.γ. Για όσες οργανώσεις έχουν στη δύναμη τους, ψη¬ 
φίσαντα φυσικά μέλη από 10.001 και άνω, καταβάλλονται 
δεκαεπτά (17) βασικά ημερομίσθια ανειδίκευτου εργάτη 
της ΕΓΣΣΕ, όπως το ημερομίσθιο αναφέρεται στην περί¬ 
πτωση β.α. 

γ. Γ.Σ.Ε.Ε.: 

Η καταβολή των λειτουργικών δαπανών στη Γ ενική Συ¬ 
νομοσπονδία Εργατών Ελλάδας υπολογίζεται σε ποσό 
κατά μήνα ίσο με εικοσιένα (21) βασικά ημερομίσθια ανει¬ 
δίκευτου εργάτη της Γενικής Συλλογικής Σύμβασης Ερ¬ 
γασίας ανά χίλια (1.000) ψηφίσαντα μέλη, όπως το ημε¬ 
ρομίσθιο έχει διαμορφωθεί στο τέλος του προηγούμενου 
ημερολογιακού έτους. 

2. Δαπάνη μισθοδοσίας προσωπικού. 

Α. Δικαιούχοιτης δαπάνης μισθοδοσίας προσωπικού εί¬ 
ναι: 

α) Η Γ.Σ.Ε.Ε., για το προσωπικό που απασχολούσε την 
31.12.91 αλλά και για τους δύο (2) τεχνίτες και τέσσερις 
(4) φύλακες - θυρωρούς, που προσέλαβε αργότερα για 
τις ανάγκες του ανακαινισμένου διατηρητέου κτιρίου της. 

β) Οι Β/θμιες συνδικαλιστικές οργανώσεις (Εργατικά 
Κέντρα - Ομοσπονδίες) για το προσωπικό που προσέλα- 
βαν μέχριτην 31.12.94 και εξακολουθούν να απασχολούν. 

Το ύψος του ποσού της δαπάνης μισθοδοσίας που θα 
καταβάλλεται από τον Οργανισμό Εργατικής Εστίας κα¬ 
θορίζεται, μηνιαίως, ίσο με το ύψος του βασικού μισθού 
τους, το χρονοεπίδομα, το επίδομα οικογενειακών βα¬ 
ρών, σπουδών, θέσης, διαχειριστικών λαθών και ξένης 
γλώσσας συμπεριλαμβανομένων των δώρων (Χριστου¬ 
γέννων - Πάσχα) και του επιδόματος αδείας. 

Για όσους από τους παραπάνω υπαλλήλους αποχωρή- 

σουν για οποιοδήποτε λόγο, επιτρέπεται η αντικατάστα¬ 
σή τους στον ίδιο κλάδο ή θέση που υπηρετούσε ο απο- 
χωρήσας, με τις αποδοχές όμως που καθορίζονται στο ε¬ 
πόμενο εδάφιο. 

Το μέτρο της αντικατάστασης δεν ισχύει για τη Γ.Σ.Ε.Ε. 
και τις Β’/θμιες Συνδικαλιστικές Οργανώσεις που έχουν 
δύναμη σε ψηφίσαντα πάνω από 100.000 μέλη, οι οποίες 
θα μπορούν να αντικαταστήσουν υπαλλήλους τους που 
θα αποχωρήσουν, σε οποιοδήποτε κλάδο ή ειδικότητα 
κρίνουν αναγκαίο. 

γ) Οι Β'/θμιες Οργανώσεις (για έναν υπάλληλο), με δύ¬ 
ναμη ψηφισάντων άνω των 1.000 μελών, που δεν απασχο¬ 
λούσαν υπάλληλο γραφείου την 31.12.91 αλλά προσέλα- 
βαν μέχρι την 30.11.99. 

δ) Οι Α’/θμιες Οργανώσεις (Σωματεία) του Ιδιωτικού Το¬ 
μέα (για έναν υπάλληλο), με δύναμη ψηφισάντων άνω των 
500 μελών που απασχολούσαν προσωπικό με σύμβαση 
έργου ή εξαρτημένης εργασίας την 31.12.91 και εξακο¬ 
λουθούν να απασχολούν. 

Όσες εκ των άνω οργανώσεων απασχολούσαν προσω¬ 
πικό με σύμβαση έργου ή εξαρτημένης εργασίας, που α¬ 
πολύθηκε την περίοδο 1991 - 1993 λόγω αδυναμίας κά¬ 
λυψης των εξόδων, δίνεται η δυνατότητα νέας πρόσλη¬ 
ψης. 

ε) Το ύψος του ποσού της δαπάνης μισθοδοσίας των υ¬ 
παλλήλων των εδαφίων γ και δ που θα καταβάλλεται από 
τον Οργανισμό Εργατικής Εστίας καθορίζεται, μηνιαίως, 
ίσο με εκείνο που προβλέπει η Σ.Σ.Ε. Εργαζομένων στις ε¬ 
πιχειρήσεις Παροχής Υπηρεσιών συμπεριλαμβανομένων 
των δώρων (Χριστουγέννων - Πάσχα) και του επιδόματος 
αδείας. 

Τα ανωτέρω ποσά προσαυξάνονται για μεν τους υπαλ¬ 
λήλους κατά 24.96% και 3%, για δε το προσωπικό καθα¬ 
ριότητας κατά 30,11%, ποσοστά που αντιστοιχούν στην 
εργοδοτική εισφορά στον φορέα κύριας και επικουρικής 
ασφάλισης. 

στ) Για το τρέχον έτος, καμία αύξηση στη μισθοδοσία 
του απασχολούμενου από όλες τις συνδικαλιστικές Ορ¬ 
γανώσεις προσωπικού, δεν θα βαρύνει τον Ο.Ε.Ε., πέραν 
εκείνης που προβλέπει η από την από 26.5.66 Σ.Σ.Ε. (ΦΕΚ 
376/Β/66) (Σ.Σ.Ε. Εργαζομένων στις επιχειρήσεις Παρο¬ 
χής Υπηρεσιών). 

ζ) Στα παραρτήματα των Εργατικών Κέντρων, καταβάλ¬ 
λεται μηνιαίως, για το προσωπικό καθαριότητος, ποσό 
που αναλογεί για απασχόληση δύο φορές την εβδομάδα 
και μέχρι 5 ώρες την ημέρα, προσαυξημένο με την αντί¬ 
στοιχη προς την απασχόλησή τους, εργοδοτική εισφορά. 

Β. Στις δευτεροβάθμιες συνδικαλιστικές οργανώσεις, 
που δεν δικαιούνται μισθοδοσίας προσωπικού καθαριό¬ 
τητας, καταβάλλεται ετησίως, ανεξάρτητα από το αν α¬ 
πασχολούν ή όχι προσωπικό, χρηματικό ποσό για καθα¬ 
ριότητα ύψους 1.000.000. 

Γ. Η καταβολή των άνω παροχών των περιπτώσεων 1,2 
και 3 γίνεται, ανά μήνα, και όλες οι συνδικαλιστικές οργα¬ 
νώσεις οφείλουν υποχρεωτικά να προσκομίσουν τα πα¬ 
ρακάτω δικαιολογητικά: 

1. Αίτηση, για την καταβολή λειτουργικών δαπανών ή μι¬ 
σθοδοσίας προσωπικού. Ειδικά για τη Γ.Σ.Ε.Ε. η αίτηση 
θα συνοδεύεται και από υπεύθυνη δήλωση του Ν. 
1599/86, του Προέδρου και του Γεν. Γραμματέα, για το ύ¬ 
ψος των δαπανών που πραγματοποιήθηκαν. 

2. Φωτοαντίγραφα των βιβλιαρίων ενσήμων των εργα¬ 
ζομένων ή των ΒΥΚΕ, επικυρωμένα από το ΙΚΑ, από τα ο¬ 


ποία να προκύπτει, ότι εργοδότης είναι η συνδικαλιστική 
οργάνωση καθώς και ότι έχουν επικολληθεί τα ένσημα 
των δύο προηγούμενων μηνών, εκτός του δώρου Χρι¬ 
στουγέννων, Πάσχα και Επ. Αδείας. 

Η μη επικόλληση ενσήμων έχει σαν συνέπεια την μη κα¬ 
ταβολή των πάσης φύσεως επιδοτήσεων. 

3. Υπεύθυνη δήλωση του Ν. 1599/86, που υπογράφεται 
από κάθε υπάλληλο και στην οποία να δηλώνει: 

α. Την ημερομηνία πρόσληψής τους στην Οργάνωση 
και τα συνολικά έτη υπηρεσίας. 

β. Το είδος της εργασιακής του σχέσης (π.χ. αορίστου 
χρόνου, ωρομίσθιος, με σύμβαση έργου κ.λπ.)καιτην ει¬ 
δικότητά του. 

γ. Το ύψος του βασικού μισθού και αναλυτικά κάθε εί¬ 
δους επίδομα. 

δ. Ότι δεν λαμβάνει το επίδομα τέκνων από άλλο φορέα. 

ε. Αντίγραφο πτυχίου ξένης γλώσσας. 

Η ανωτέρω δήλωση θα συνυπογράφεται και από τους 
κατά το Νόμο υπεύθυνους της συνδικαλιστικής οργάνω¬ 
σης. 

Γ ια να τύχουν συνδικαλιστικές οργανώσεις των ανωτέ¬ 
ρω παροχών, πρέπει να έχουν νόμιμη διοίκηση και εφό¬ 
σον πραγματοποιήσουν εντός του τρέχοντος έτους νέες 
αρχαιρεσίες να υποβάλλουν στον Οργανισμό Εργατικής 
Εστίας τα εξής δικαιολογητικά: 

1. Επικυρωμένο, από το Πρωτοδικείο, αντίγραφο του 
κατατεθειμένου από τον παραστάντα δικαστικό, σύμφω¬ 
να με το νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα όπως ανωτέρω ορίζεται, ό¬ 
που θα διαλαμβάνονται όλα τα Σωματεία που πήραν μέ¬ 
ρος στις αρχαιρεσίες, αναλυτικά οι ψηφίσαντες αντιπρό¬ 
σωποι κάθε Σωματείου καθώς η ημερομηνία και τα ψηφί¬ 
σαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή Δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτο Διοικητικό Συμβούλιο του Οργανισμού Εργατικής 
Εστίας. 

Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω θα βαρύνει τον ΚΑΕ 2522 Α του Προϋ¬ 
πολογισμού του Οργανισμού Εργατικής Εστίας έτους 
2000 και δεν βαρύνει τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 3 Φεβρουάριου 2000 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-Φ- 

Αριθ. Φ1 Ια50023 ( 4 ) 

Καθορισμός των όρων και των προϋποθέσεων καταβολής 
δαπανών για συνέδρια των Δευτεροβάθμιων Συνδικα¬ 
λιστικών Οργανώσεων για το έτος 2000 καθώς και της 
καταβολής εξόδων αμοιβών δικαστικών αντιπροσώ¬ 
πων για τη διεξαγωγή αρχαιρεσιών. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 

θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευόμενων από αυτό 
Νομικών Προσώπων και άλλες διατάξεις». 

2. Το μεαριθμ. 10159/19.1.2000 έγγραφο του Ο.Ε.Ε. με 
το οποίο μας υποβλήθηκε απόσπασμα πρακτικού της με 
αριθμ. 46/16.12.1999 συνεδρίασης του Διοικητικού του 
Συμβουλίου. 

3. Την εγγραφή πίστωσης στον Κ.Α.Ε. 2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν. 2081/1992, άρθρο 29 Ατού Ν. 1558/1985 και 
άρθρο 1 του Ν. 2469/1997). Η δαπάνη αυτή δεν βαρύνει 
του κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ 
924Β/8.10.96), αποφασίζουμε: 

I. Καθορίζουμε σύμφωνα με το άρθρο 5 του Ν. 
2224/1994, τους όρους και τις προϋποθέσεις για τον τρό¬ 
πο κατανομής και καταβολής των χρηματικών ποσών κα¬ 
θώς και τη διαδικασία πιστοποίησης εκτέλεσης των δα¬ 
πανών για εκλογοαπολογιστικά συνέδρια από 1η Ιανουά¬ 
ριου μέχρι 31 Δεκεμβρίου 2000 για τις δευτεροβάθμιες 
συνδικαλιστικές οργανώσεις και για ένα συνέδριο ως ε¬ 
ξής: 

1. Δικαιούχοι είναι οι Ομοσπονδίες και τα Εργατικά Κέ¬ 
ντρα που θα πραγματοποιήσουν εκλογοαπολογιστικά συ¬ 
νέδρια εντός του τρέχοντος έτους. 

2. Τα ποσά που θα καταβληθούν κατανέμονται ως κα¬ 
τωτέρω: 

α) Εργατικά Κέντρα: 

αα) Με ψηφίσαντα μέλη έως 500 μέλη, εφόσον είναι τα 
μοναδικά στο Νομό ή σε περίπτωση που υπάρχουν πέραν 
του ενός Ε.Κ., κάτω των 500 μελών στον ίδιο Νομό στο με¬ 
γαλύτερο σε δύναμη ψηφισάντων, ποσό δρχ. 500.000. 
αβ) Με ψηφίσαντα μέλη 501 - 1.000 ποσό δρχ. 500.000 
αγ) Με ψηφίσαντα μέλη 1.001 -5.000 ποσό δρχ. 800.000 
αδ) Με ψηφίσαντα μέλη 5.001 - 10.000 ποσό δρχ. 
1 . 000.000 

αε) Με ψηφίσαντα μέλη 10.001 - 15.000 ποσό δρχ. 
2 . 000.000 

αστ) Με ψηφίσαντα μέλη 15.001 - 20.000 ποσό δρχ. 
3.000.000 

αζ) Με ψηφίσαντα μέλη 20.001 - 30.000 ποσό δρχ. 
5.000.000 

αη) Με ψηφίσαντα μέλη 30.001 - 100.000 ποσό δρχ. 
10 . 000.000 

αθ) Με ψηφίσαντα μέλη 100.001 μελών ποσό δρχ. 
30.000.000 
β) Ομοσπονδίες: 

βα) Με ψηφίσαντα μέλη 501 -1.000 ποσό δρχ. 1.008.000 
ββ) Με ψηφίσαντα μέλη 1.001 - 5.000 ποσό δρχ. 
1.440.000 

βγ) Με ψηφίσαντα μέλη 5.001 - 10.000 ποσό δρχ. 
2.160.000 

βδ) Με ψηφίσαντα μέλη 10.001 - 15.000 ποσό δρχ. 
4.320.000 

βε) Με ψηφίσαντα μέλη 15.001 - 20.000 ποσό δρχ. 
7.200.000 

βστ)Με ψηφίσαντα μέλη 20.001 - 30.000 ποσό δρχ. 
8.640.000 


βζ) Με ψηφίσαντα μέλη 30.001 - 50.000 ποσό δρχ. 
14.000.000 

βη) Με ψηφίσαντα μέλη άνω των 50.001 μελών ποσό 
δρχ. 36.000.000 

3. Η καταβολή των ανωτέρω ποσών θα γίνει ως εξής: 

α) Το ήμισυ του δικαιούμενου ποσού, υπολογιζόμενο με 
βάση τη δύναμη που είχε η δικαιούχος οργάνωση στις τε¬ 
λευταίες αρχαιρεσίες της, θα προκαταβάλλεται εφόσον 
υποβληθεί αίτηση της Διοίκησης στον Ο.Ε.Ε., στην οποία 
αίτηση θα αναφέρεται ο τόπος και ο χρόνος πραγματο¬ 
ποίησης του συνεδρίου. 

β) Το υπόλοιπο του ποσού θα καταβάλλεται μετά την 
πραγματοποίηση του συνεδρίου και εφόσον υποβληθούν 
τα εξής δικαιολογητικά: 

1) Επικυρωμένο από το Πρωτοδικείο φωτοαντίγραφο 
πρακτικού αρχαιρεσιών για εκλογή Διοικητικού Συμβου¬ 
λίου. Το πρωτότυπο του πρακτικού πρέπει απαραίτητα να 
έχει τις υπογραφές της Εφορευτικής Επιτροπής και του 
παραστάντος Δικαστικού. 

2) Επικυρωμένο από το Πρωτοδικείο φωτοαντίγραφο 
μητρώου μελών, που πήραν μέρος στο συνέδριο, στο ο¬ 
ποίο να εμφαίνεται η επωνυμία κάθε σωματείου, οι αντι¬ 
πρόσωποι που ψήφισαν καθώς επίσης η ημερομηνία και 
τα ψηφίσαντα για την εκλογή τους μέλη. 

3) Παραστατικά δαπανών (πρωτότυπα), που σχετίζο¬ 
νται με την εύρυθμη διεξαγωγή του συνεδρίου, όπως έ¬ 
ξοδα μετακίνησης και ημεραργιών των αντιπροσώπων, ε¬ 
νοίκια αιθουσών, εγκαταστάσεων, φιλοξενίας αντιπρο¬ 
σωπειών άλλων συνδικαλιστικών οργανώσεων από το 
εσωτερικό ή το εξωτερικό κ.λπ. 

Στην περίπτωση που οι δαπάνες δια των παραστατικών 
αποδεικνύονται μικρότερες του δικαιούμενου συνολικού 
ποσού, καταβάλλεται ποσό ίσο με το ύψος των παραστα¬ 
τικών. 

Αν επίσης το συνέδριο ματαιωθεί για οποιοδήποτε λόγο, 
η συνδικαλιστική οργάνωση υποχρεούται να επιστρέψει 
στονΟ.Ε.Ε.,το ποσόντης προκαταβολής. Εάν η Οργάνω¬ 
ση δεν το επιστρέψει, το ποσό της προκαταβολής παρα- 
κρατείται από τις λειτουργικές δαπάνες που δικαιούται. 

II) Στις Β'/θμιες Συνδικαλιστικές Οργανώσεις (Ομο¬ 
σπονδίες - Εργατ/κά Κέντρα) με δύναμη σε ψηφίσαντα 
κάτω των 500 μελών που θα πραγματοποιήσουν εκλογο- 
απολογιστικά συνέδρια από 1η Ιανουάριου μέχρι 31 Δε¬ 
κεμβρίου 2000, θα καταβληθούν από τον Ο.Ε.Ε., τα έξοδα 
αμοιβής των δικαστικών αντιπροσώπων που θα παραστα¬ 
θούν. 

III) Στις Α'/θμιες Συνδικαλιστικές Οργανώσεις (Σωμα¬ 
τεία) με δύναμη σε ψηφίσαντα 501 - 3.000 μέλη που θα 
πραγματοποιήσουν αρχαιρεσίες από 1η Ιανουάριου μέ¬ 
χρι 31 Δεκεμβρίου 2000, θα καταβληθούν από τον Ο.Ε.Ε. 
τα έξοδα αμοιβής των δικαστικών αντιπροσώπων που θα 
παρασταθούν, έως και για τρεις (3) ημέρες. 

Στα Σωματεία με δύναμη σε ψηφίσαντα πάνω από 3.000 
μέλη που θα πραγματοποιήσουν αρχαιρεσίες το ίδιο χρο¬ 
νικό διάστημα, θα καταβληθούν από τον Ο.Ε.Ε. τα έξοδα 
αμοιβής των δικαστικών αντιπροσώπων που θα παραστα¬ 
θούν, έως και για πέντε (5) ημέρες. 

Γιατην καταβολή των αριθ. II και III δαπανών οι συνδικα¬ 
λιστικές Οργανώσεις υποχρεούνται να υποβάλουν στον 
Ο.Ε.Ε., μετά το τέλος των αρχαιρεσιών σχετική αίτηση με 
τα εξής δικαιολογητικά: 

α) Αντίγραφο απόφασης διορισμού του ή των δικαστι¬ 
κών αντιπροσώπων. 




1930 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Φωτοαντίγραφο επικυρωμένο από τη Διοίκηση της 
Οργάνωσης, απόδειξης καταβολής στο οικείο Πρωτοδι¬ 
κείο της αμοιβής του ή των Δικαστικών αντιπροσώπων 
που παρέστησαν στις αρχαιρεσίες της Οργάνωσης. 

Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω θα βαρύνει τον ΚΑΕ 2522Ζ του Προϋ¬ 
πολογισμού του Οργανισμού Εργατικής Εστίας έτους 
2000 και δεν βαρύνει τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 3 Φεβρουάριου 2000 

Ο ΥΦΥΠΟΥΡΓΟΣ 

X. ΠΡΩΤΟ Π ΑΠ ΠΑΣ 
-♦- 

Αριθ. φΐ 1 50025 (5) 

Καθορισμός των όρων και των προϋποθέσεων της κατα¬ 
βολής των δαπανών της Μισθοδοσίας Προσωπικού 
της Ομοσπονδίας Συνταξιούχων Ελλάδος ΙΚΑ και Ορ¬ 
γανισμών Κοινωνικής Ασφάλισης για το έτος 2000». 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις» (ΦΕΚ 112/Α/ 
6.7.94). 

2. Το με αριθμό 10158/19.1.2000 έγγραφο του Ο. Ε.Ε. με 
το οποίο μας υποβλήθηκε απόσπασμα πρακτικού της με 
αριθ. 47/22.12.99 συνεδρίασης του Διοικητικού του Συμ¬ 
βουλίου. 

3. Το γεγονός ότι από τις διατάξεις της απόφασης αυ¬ 
τής η προκαλούμενη δαπάνη θα βαρύνει τον ΚΑΕ 2522 Α 
του προϋπολογισμού του Ο.Ε.Ε. του έτους 2000, το ύψος 
της οποίας δεν μπορεί να προσδιοριστεί (άρθρο 27 του Ν. 
2081/1992, άρθρο 29 Ατού Ν. 1558/1985 και άρθρο 1 του 
Ν. 2469/1997).Η δαπάνη αυτή δεν βαρύνει τον κρατικό 
προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
924/Β/8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθ. 47/22.12.99 συνεδρίασή του, με την ο¬ 
ποία έγινε δεκτό το αίτημα της Ομοσπονδίας Συνταξιού¬ 
χων Ελλάδος ΙΚΑ και Οργανισμών Κοινωνικής Ασφάλισε - 
ως, για την καταβολή δαπάνης μισθοδοσίας ενός 
υπαλλήλου της για το έτος 2000, σύμφωνα με τις διατά¬ 
ξεις του άρθρου 5 του Ν. 2224/94 με τους εξής όρους και 
προϋποθέσεις: 

Δαπάνη μισθοδοσίας υπαλλήλου 

Στην ανωτέρω Οργάνωση καταβάλλεται μισθοδοσία ε¬ 
νός (1) υπαλλήλου. Το ποσό που θα βαρύνει τον Ο.Ε.Ε. 
καθορίζεται σύμφωνα με την από 26.5.66 ΣΣΕ (ΦΕΚ 
376/Β/66),συμπεριλαμβανομένων των δώρων (Χριστου¬ 
γέννων - Πάσχα) και του επιδόματος αδείας. 


Το ανωτέρω ποσό προσαυξάνεται κατά 24.96% και 3% 
ποσοστά που αντιστοιχούν στην εργοδοτική εισφορά στο 
φορέα κύριας και επικουρικής ασφάλισης. 

Για την καταβολή των άνω παροχών η Ομοσπονδία Συ¬ 
νταξιούχων Ελλάδας ΙΚΑ και Οργανισμών Κοινωνικής Α- 
σφαλίσεως οφείλει υποχρεωτικά να προσκομίζει στον 
Οργανισμό Εργατικής Εστίας, τα παρακάτω δικαιολογη- 
τικά: 

1) Αίτηση με ΙΟΟδραχμο χαρτόσημο, για την καταβολή 
δαπανών μισθοδοσίας προσωπικού. 

2) Φωτοτυπίες των βιβλιαρίων ενσήμων του εργαζομέ¬ 
νου, επικυρωμένες από το ΙΚΑ, από τις οποίες να προκύ¬ 
πτει ότι ο Εργοδότης είναι η εν λόγω Οργάνωση καθώς και 
ότι έχουν επικολληθεί τα ένσημα των δύο τουλάχιστον 
προηγουμένων μηνών. Μη επικόλληση ενσήμων έχει σαν 
συνέπεια τη διακοπή της επιδότησης. 

3) Υπεύθυνη δήλωση του Ν. 1599/86, που θα υπογρά¬ 
φεται από τον υπάλληλο και στην οποία θα δηλώνει: 

α) Την ημερομηνία πρόσληψής του στην Οργάνωση 

β) Το είδος της εργασιακής του σχέσης (π.χ .αορίστου 
χρόνου, ωρομίσθιος, με σύμβαση έργου κ.λπ.) και την ει¬ 
δικότητά του 

γ) Το ύψος του βασικού μισθού, τα νόμιμα επιδόματα. 

Η ανωτέρω δήλωση θα συνυπογράφεται και από τους κα¬ 
τά τον Νόμο υπεύθυνους της συνδικαλιστικής οργάνωσης. 

Γ ια να τύχει η ανωτέρω Οργάνωση των παροχών αυτών 
πρέπει να έχει νόμιμη διοίκηση και να υποβάλλει στον Ορ¬ 
γανισμό Εργατικής Εστίας τα εξής δικαιολογητικά: 

1. Αντίγραφο πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα όπως ανωτέρω ορίζεται, ό¬ 
που θα διαλαμβάνονται όλα τα Σωματεία που πήραν μέ¬ 
ρος στις αρχαιρεσίες, αναλυτικά οι ψηφίσαντες αντιπρό¬ 
σωποι κάθε Σωματείου, καθώς η ημερομηνία και τα ψηφί- 
σαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή Δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτο Διοικητικό Συμβούλιο του Οργανισμού Εργατικής 
Εστίας. 

Η καταβολή των προαναφερομένων παροχών για το έ¬ 
τος 2000 θα γίνει με βάση τα πρακτικά αρχαιρεσιών της 
13-14.2.98 της Ομοσπονδίας Συνταξιούχων Ελλάδος ΙΚΑ 
και Οργανισμών Κοινωνικής Ασφαλίσεως, όπου δεν παρί- 
στατο δικαστικός αντιπρόσωπος. Η ως άνω Οργάνωση 
εφ’ εξής θα πρέπει να διενεργείτις αρχαιρεσίες της με την 
παρουσία δικαστικού αντιπροσώπου. 

Η δαπάνη κάθε είδους οικονομικής ενίσχυσης, σύμφω¬ 
να με τα ανωτέρω θα βαρύνει τον ΚΑΕ 2522 Α του προϋ¬ 
πολογισμού του ΟΕΕ έτους 2000 και όχι τον κρατικό προ¬ 
ϋπολογισμό και θα καταβάλλεται μετά το τέλος κάθε μή¬ 
να. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 3 Φεβρουάριου 2000 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1931 


Αριθ. 428 ^ 

Ανάθεση έργων στην εταιρεία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, άρθρο 5, παράγραφο 7 εδάφιο β’ 
(ΦΕΚ104Α). 

2) Το Ν. 2479/1997, άρθρο 3, παράγραφο 15, εδάφιο α’ 
(ΦΕΚ67Α). 

3) Το Ν. 2521/1997, άρθρο 21 παράγραφο 15, εδάφιο δ’ 
(ΦΕΚ174Α). 

4) Το Ν. 2664/98, άρθρο 31 (ΦΕΚ275Α73.12.98). 

5) Την υπ’ αριθμ. Δ17α/08/107/Φ.Ν. 401 (ΦΕΚ 1105Β7 
12.12.97) κοινή απόφαση των Υπουργών ΠΕ.ΧΩ.Δ.Ε. και 
Δικαιοσύνης. 

6) Την υπ’ αριθμ. 8557/15.12.97 (ΦΕΚ 1118Β /17.12.97) 
απόφαση του Υπουργού Δικαιοσύνης, αποφασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.»το παρακάτω έργο: 

Ανακαίνιση και επισκευή κτιρίου Αρείου Πάγου (Θέμι- 
δος Μέλαθρον). Το έργο αυτό εντάσσεται στο έργο «Α¬ 
ποπεράτωση οικοδομικών και Η/Μ εργασιών Εφετείου και 
Αίθουσας Εορτών Δικαστικού Μεγάρου Αθηνών». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιανουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 378 (7) 

Έγκριση της ανάθεσης στην εταιρεία «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ ΑΈ.» της διαχείρισης του υπογείου 
χώρου στάθμευσης αυτοκινήτων (γκαράζ) του συ¬ 
γκροτήματος των υπό ανέγερση Διοικητικών Δικαστη¬ 
ρίων της Αθήνας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το Ν. 2408/1996, άρθρο 5, παράγραφο 7 εδάφιο β’ 
(ΦΕΚ 104 Α). 

2. Το Ν. 2479/1997, άρθρο 3, παράγραφο 15, εδάφιο α’ 
(ΦΕΚ 67 Α). 

3. Το Ν. 2521/1997, άρθρο 21 παράγραφο 5, εδάφιο δ’ 
(ΦΕΚ 174 Α). 


4. Το Ν. 2664/98, άρθρο 31 (ΦΕΚ275Α73.12.98). 

5. Την υπ’ αριθμ. 376/27.1.2000 απόφαση του Υπουρ¬ 
γού Δικαιοσύνης. 

6. Την υπ’ αριθμ. 377/27.1.2000 απόφαση του Δ.Σ. του 
ΤΑ.Χ.ΔΙ.Κ., αποφασίζουμε: 

Εγκρίνουμε την ανάθεση στην εταιρεία «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ ΑΈ.» της διαχείρισης του υπογείου χώ¬ 
ρου στάθμευσης αυτοκινήτων (γκαράζ) του συγκροτήμα¬ 
τος των υπό ανέγερση Διοικητικών Δικαστηρίων της Αθή¬ 
νας, κειμένων επί των οδών Λουίζης Ριανκούρ και Πάγκα 
και πλησίον του σταθμού «ΠΑΝΟΡΜΟΥ»του μετρά της Α¬ 
θήνας, προς εξυπηρέτηση του δημοσίου συμφέροντος 
και δη του επιβατικού κοινού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα,27 Ιανουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 376 ^8) 

Επέκταση του σκοπού της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, άρθρο 5, παράγραφο 7 εδάφιο β’ 
(ΦΕΚ 104 Α). 

2) Το Ν. 2479/1997, άρθρο 3, παράγραφο 15, εδάφιο α’ 
(ΦΕΚ 67 Α). 

3) Το Ν. 2521/1997, άρθρο 21 παράγραφο 5, εδάφιο δ’ 
(ΦΕΚ 174 Α). 

4) Το Ν. 2664/98, άρθρο 31 (ΦΕΚ 275Α73.12.98), απο¬ 
φασίζουμε: 

Επεκτείνουμε το σκοπό της εταιρείας ως εξής: 

Με απόφαση του Υπουργού Δικαιοσύνης και άλλου συ- 
ναρμοδίου τυχόν Υπουργού μπορεί να ανατίθενται στην 
εταιρεία η διαχείριση περιουσίας που ανήκει στο Δημόσιο 
ή σε Ν.Π.Δ.Δ. προς εξυπηρέτηση κοινωφελών σκοπών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 27 Ιανουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































